༄༅། །འགོས་ཁུག་པ་ལྷས་བཙས་ཀྱི་སྔགས་ལོག་
སུན་འབྱིན་ཞེས་བྱ་བ་བཞུགས་སོ། །
༄༅། །ཨོཾ་སྭསྟི། གསང་སྔགས་མཐའ་དག་ལ་མཁས་པ། མཁས་པའི་དབང་ཕྱུག་འགོས་
ཁུག་པ་ལྷས་བཙས་ཀྱིས་གདམས་པ། བསྐལ་པ་བཟང་པོ་འདི་ལ་དུས་བཞི་ལས་བདེ་བར་
གཤེགས་པ་འཁོར་བ་འཇིག་འཇིག་རྟེན་དུ་གཤེགས་པའི་དུས་སུ་སེམས་ཅན་ལ་མ་བསླབ་
པར་དགེ་བ་བཅུ་རང་གིས་རྫོགས་པར་ལྡན་པས་རྫོགས་ལྡན་ཞེས་བྱའོ། །དེ་ནས་བདེ་བར་
གཤེགས་པ་གསེར་ཐུབ་འཇིག་རྟེན་དུ་གཤེགས་པའི་སྐབས་སུ་དགེ་བ་བཅུ་ལས་ལུས་ངག་
ཡིད་གསུམ་གྱི་ཕྲ་བ་བདུན་གྱི་ལུས་ཀྱི་སྲོག་གཅོད། ངག་གི་ཚིག་རྩུབ། ཡིད་ཀྱི་གནོད་སེམས་
-4-

འགོས་ལོ་ཙཱ་བ་ཁུག་པ་ལྷས་བཙས་ཀྱི་བཀའ་འབུམ།
དེ་གསུམ་རགས་པ། ལས་འདི་གསུམ་ངང་གིས་བསྐྱངས་པས་ན་སུམ་ལྡན་ཞེས་བྱའོ། །དེ་
ནས་བདེ་བར་གཤེཊ་པ་འོད་སྲུང་འཇིག་རྟེན་དུ་གཤེགས་པའི་དུས་སུ་སེམས་ཅན་གྱི་བསོད་
ནམས་འགྲིབ་ནས་ལུས་ཀྱི་སྲོག་གཅོད། ངག་གི་ཚིག་རྩུབ་རགས་ན་འདི་གཉིས་ངང་གིས་སྤོང་
བ་གཉིས་ལྡན་གྱི་དུས་ཞེས་བྱའོ། །དུས་དེ་གསུམ་གྱི་དུས་སུ་ཕ་རོལ་ཏུ་ཕྱིན་པའི་སྡེ་སྣོད་རྒྱས་
པར་གསུངས་ཏེ། དེའི་ སྒོས་ བྱང་ཆུབ་ཀྱི་འབྲས་བུ་གསུམ་ཐོབ་པ་ཡིན། དེ་ནས་བདེ་བར་
གཤེགས་པ་ཤཱཀྱ་ཐུབ་པ་འཇིག་རྟེན་དུ་བྱུང་བའི་དུས་སུ་སྙིགས་མ་ལྔ་དང་མི་དགེ་བ་བཅུ་ལ་
་","
སྤྱོད་པས་དུས་ངན་རྩོད་པའི་དུས་ཞེས་བྱའོ། །སེམས་ཅན་ཚེ་ཐུང་བའི་ལས་གསོག་པའི་དུས་
སུ་གསང་སྔགས་སྒྲོན་མེ་ལྟ་བུའི་བསྟན་བཅོས་བྱུང་སྟེ། དེང་སང་ཤཱཀྱ་ཐུབ་པ་ཞལ་བཞུགས་
པའི་དུས་སྔགས་ལ་བྱ་བ། སྤྱོད་པ། རྣལ་འབྱོར་གྱི་རྒྱུད་གསུམ་རྒྱས་པར་གསུངས་པ་ཡིན།
རྣལ་འབྱོར་བླ་མེད་ཕྱག་ན་རྡོ་རྗེས་ལུང་བསྟན་པ་དཔལ་ལས་རི་ལ་ཐབས་ཤེས་གཉིས་ཀའི་
རྒྱུད་རྒྱས་པར་གསུངས་པ་ཡིན་ནོ། །མྱ་ངན་ལས་འདས་ནས་ལོ་བརྒྱ་དང་བཅུ་གཉིས་སོང་
ནས་རྣལ་འབྱོར་བླ་མེད་གསུངས། དེ་ནས་རྒྱ་གར་གྱི་ཡུལ་དུ་མདོ་སྔགས་ཀྱི་ཆོས་རྒྱས་པར་
གྱུར་པ་ཡིན་ཟེར་ཏེ། རྒྱ་གར་གྱི་པཎྜི་ཏ་ཀུན་ལ་དྲིས་པས་མི་བདེན་ཟེར་རོ། །དེ་ནས་བོད་ཀྱི་
རྒྱལ་བློན་གྱི་སྐུ་དྲིན་ལས་པཎྜི་ཏ་མཁས་པ་ཀུན་སྤྱན་དྲངས་ནས་ལོ་ཙཱ་བ་རྣམས་ཀྱིས་སྡེ་སྣོད་
གསུམ་བསྒྱུར་ཅིང་གཏན་ལ་ཕབ་པ་ཡིན་ནོ། །དེ་ནས་ཕྱི་རབས་གཅིག་ན་ལོ་ཙཱ་བ་ལེགས་
རྩེགས་བཀྲ་ཤིས་དཔལ་གྱིས་སྔགས་ཀྱི་ཆོས་དཔལ་གསང་བ་འདུས་པ། ཟླ་གསང་ཐིག་ལེ།
སངས་རྒྱས་མཉམ་སྦྱོར། སྒྱུ་འཕྲུལ་དྲ་བ་རྣམས་བསྒྱུར། ཐབས་ཀྱི་ཞགས་པ་བསྒྱུར་ཟེར་ཏེ་ཐེ་
ཚོམ་ཟའོ། །པཎྜི་ལ་དྲི་བས་རྒྱ་གར་ན་མེད་ཟེར་རོ། །དེ་རྣམས་ཀྱི་སྒྲུབ་ཐབས་དང་ཆོ་ག་ཉི་ཤུ་
རྩ་གཅིག་བསྒྱུར་རོ། །དེ་རྣམས་བཀའ་དྲི་མ་མེད་པ་ཡིན་ནོ། །དུས་ཕྱིས་རིན་ཆེན་མཆོག་གིས་
གསང་བ་སྙིང་པོ་བརྩམས། དེའི་ཁ་སྐོང་སྒྱུ་འཕྲུལ་ལེའུ་ལ་སོགས་པ་བརྩམས་པ་རྒྱལ་བློན་
-5-

བརྩེ་ཆེན་འོད་སྣང་ལས། གྲགས་ཆེན་ལོ་ཙཱ་བའི་གསུང་རབ།
རྣམས་ཀྱིས་རིག་ནས་ཚིག་ཕར་གཅོད་ཚུར་གཅོད་བྱས་པ་ལས། དེ་ལས་བཀའ་བཅད་དམ་པོ་
བྱས་ཏེ་ལོ་བཅུ་ལ་མ་རྙེད་དེ་ཕྱིས་གཙང་གི་ཉང་རོང་དུ་ཤིའོ། །ཕྱིས་ལ་བརྟེན་ནས་ཟུར་ཆེན་
ཟུར་ཆུང་གིས་ གསང་ བ་སྙིང་ པོའི་འགྲེལ་པ་དཀྱིལ་འཁོར་གྱི་ཆོ་ག་སྒྲུབ་ཐབས་མང་དུ་
བརྩམས། སྒྱུ་འཕྲུལ་གྱི་ཆོས་དེ་རྣམས་བོད་ཀྱིས་བྱས་པའི་ཆོས་ལོག་དྲི་མ་ཅན་ཡིན་ནོ། །རྒྱལ་
པོ་ཁྲི་སྲོང་ལྡེའུ་བཙན་གྱི་རིང་ལ་སྤ་གོར་བཻ་རོ་ཙ་ནས་ཁུར་བྱུང་ནས་བེེ་ཙ་ནའི་གླིང་དུ་
སེམས་ཕྱོགས་ཀྱི་ཆོས་ལ་ནམ་མཁའ་ཆེ་དང་ཀུན་ལས་འཇུག་པ་རྩལ་ཆེན་དང་རྫོགས་པ་སྤྱི་
དང༌། རིག་པའི་ཁུ་བྱུག་དང་། ཆོས་ལྔ་བརྩམས་སོ། །རྒྱལ་བློན་གྱིས་རིག་ནས་རྒྱལ་མོ་ཚ་བ་
རོང་དུ་གཤེགས། གནུབ་སངས་རྒྱས་རིན་ཆེན་གྱིས་རྒྱ་གར་ནས་ཁུངས་བྱུང༌། རྨད་དུ་བྱུང་
བའི་ཆོས་བརྩམས། སྔགས་ཀྱི་ཆོས་ལྔ་དང་བཅོ་བརྒྱད་དང་སེམས་བྱུང་ཆེན་པོ་དང་བཅས་པ་
ཀུན་བོད་ཀྱིས་བྱས་པའི་ཆོས་ལོག་དྲི་མ་ཅན་ཡིན་ནོ། །ཨ་རོ་ཡི་འབྱུང་གིས་བྱས་པའི་སེམས་
ཕྱོགས་ལྔའི་འགྲེལ་པ་སེམས་གཉིས་ཆེ་ཆུང་དང༌། དར་ཆེན་དཔལ་གྱི་གྲགས་པས་བྱས་པའི་
ཆོས་ལ་དགོངས་འདུས་དང༌། བཀའ་འདུས་དང༌། རྒྱལ་པོའི་ཆོས་ལྔ་བརྩམས་དྲི་མ་ཅན་ཡིན་
ནོ། །ཡང་སངས་རྒྱས་རིན་པོ་ཆེས་བྱས་པའི་ཞི་ཁྲོ་དང༌། ར་ཧུ་ལའི་སྐོར་གཟའ་རྒྱུད་ཆེ་ཆུང་
དང༌། གདོང་མོ་ཆུ་འཁྱག་སོགས་བརྩམས་སོ། །ཡང་མ་མོ་འདུས་པའི་རྒྱུད་བྱ་བ་བརྩམས།
དེ་ལ་བརྟེན་ནས་བོད་ཀྱི་མ་མོའི་ཆོས་ལོག་བསམ་གྱིས་མི་ཁྱབ་པ་བརྩམས་སོ། །ཡང་པདྨ་
དབང་ཆེན་བྱ་བ་གཅིག་བརྩམས་སོ། །ཕྱི་རོལ་པའི་རྒྱུད་བསྲེས་པ་དང༌། ཁོ་རང་གི་རང་བཟོ་
ཡིན་ནོ། །དེས་བྱས་པའི་ཆོས་སྐུའི་རྒྱུད་རྡོ་རྗེ་ཐོད། གསུང་གི་རྒྱུད་རྟ་མཆོག་རོལ་པ། ཐུགས་
ཀྱི་རྒྱུད་པུཎྜི་རི་ཀ་ཡང་ཟེར།: རན་ཏྲ་མི་རྒྱུད་དང༌། ཡོན་ཏན་རིན་ཆེན་སྐུལ་བའི་རྒྱུད་དང༌།
ཕྲིན་ལས་ཀྱི་རྒྱུད་ཀརྨ་ཁྲ་ལེ་དང༌། ཕུར་པ་ཀི་ལ་ཡ་བཅུ་གཉིས་ཀྱི་རྒྱུད་དང༌། མ་མོ་འདུས་
པའི་རྒྱུད་དང༌། བདུད་རྩི་ནག་པོ་བརྒྱད་པའི་རྒྱུད་དང༌། དེ་རྣམས་སྒྲུབ་ལུང་རྒྱུད་ལྔ་ཟེར་རོ། །
~6~

འགོས་ལོ་ཙཱ་བ་ཁུག་པ་ལྷས་བཙས་ཀྱི་བཀའ་འབུམ།
ཁ་སྐོང་གི་རྒྱུད་ ལ་ཆོས་ཉིད་ཞི་བའི་ལྷ་རྒྱུད། གནས་ལུགས་ཆེན་པོའི་རྒྱུད། ཏིང་ངེ་འཛིན་
མཆོག་རྒྱུད། མཚོན་པ་དོན་བདུན་ལྡན་གྱི་རྒྱུད། དམ་ཚིག་བཀོད་པའི་རྒྱུད། ཀ་མ་ལིའི་རྒྱུད་དང་
དྲུག་གོ །གཞན་ཡང་ལུང་གི་སྒྲུབ་ཐབས་ཀྱི་ཡི་གེ་བདུན་ཅུ་རྩ་གཉིས་དང༌། འདའ་ཀ་མའི་
ཆོས་བཞི་དང༌། གཉན་དཔལ་གྱིས་བྱས་པའི་སྒྲོལ་མ་རྣམས་དང་དྲུག་གོ །དེའི་སྟེང་དུ་ཡིག་
ཆུང་གཉིས་བརྩམས་སོ། །དེ་ཐམས་ཅད་ཆོས་ལོག་དྲི་མ་ཅན་ཡིན་ནོ། །དྲི་མ་མེད་པའི་ཆོས་ལ་
རྡོ་རྗེ་འཇིགས་བྱེད་ཀྱི་རྒྱུད། དགྲ་ནག་འཁོར་ལོའི་རྒྱུད། དེ་ལ་རྒྱ་གར་གྱིས་མཁན་པོས་བྱས་
པའི་འགྲེལ་པ་དང་སྒྲུབ་ཐབས། དཀྱིལ་འཁོར་གྱི་ཆོ་ག་ཐམས་ཅད་དྲི་མ་མེད་པའི་ཆོས་ཡིན་
ནོ། །ཐབས་ཀྱི་རྒྱུད་ལ་གསང་བ་འདུས་པའི་རྩ་རྒྱུད། དགོངས་པ་ལུང་སྟོན། ཡེ་ཤེས་རྡོ་རྗེ་
ཀུན་ལས་བཏུས། རྡོ་རྗེ་ཕྲེང་བ། ལྷ་མི་བཞིས་ཞུས། སངས་རྒྱས་མཉམ་སྦྱོར། ཤེས་རབ་རྒྱུད་
ལ་ཀྱེ་རྡོར། འཁོར་ལོ་བདེ་མཆོག །རྡོ་རྗེ་མཁའ་འགྲོ། རྡོ་རྗེ་གདན་བཞི། སྒྱུ་འཕྲུལ་ཆེན་པོ།
དེ་རྣམས་ཀྱི་རྒྱུད་ཕྱི་མ་བཤད་རྒྱུད་སམ་བྷུ་ཊི། དེ་ལ་རྒྱ་གར་མཁས་པས་བྱས་པའི་འགྲེལ་པ་
མང་ངོ་། །སྒྲུབ་ཐབས་མང་པོ། དཀྱིལ་འཁོར་གྱི་ཆོ་ག་མང་པོ། དེ་ཐམས་ཅད་མ་ནོར་བ་དྲི་མ་
མེད་པ་ཤ་སྟག་ཡིན་ནོ། །འགོས་ཁུག་པ་ལྷས་བཙས་ཀྱིས་ཆོས་ལོག་དང་ཆོས་མ་ནོར་བ་ཁྱད་པར་དབྱེ་བའི་ཕྱིར་དང༌། ཡང་དག་པའི་ལམ་
དུ་ཞུགས་པའི་ཕྱིར་དང༌། མཁས་པ་ཤེས་རབ་ཅན་གྱིས་ཆོས་ལ་སྤྱད་པའི་ཕྱིར་དང༌། རྒྱ་གར་གྱི་མཁས་པ་རྣམས་ལ་དྲིས་ནས་འདི་བྱས་པ་ཡིན་གྱི། ཞེ་སྡང་
དང་ང་རྒྱལ་དང་ཕྲག་དོག་དབང་གིས་འདི་བྱས་པ་མ་ཡིན་ནོ། །བརྩེ་བའི་དབང་གིས་ལོ་ཙཱ་བ་མཁས་པ་ཆེན་པོ་འགོས་ཁུག་པ་ལྷས་བཙས་ཀྱི་སྔགས་པ་དང་
རབ་བྱུང་ཆོས་ནོར་བ་ལ་ཞུགས་པ་རྣམས་ལ་ཕན་པའི་ཕྱིར་འདི་བསྒྱུར་བ་ཡིན་ནོ། །འགོས་ཀྱི་སྤྲིངས་ཡིག་འདི་མ་དཔེ་དག་ཆ་ཐོན་པ་མི་འདུག་ཀྱང་དཔྱད་པ་
འཇུག་ཕྱིར་པར་དུ་བཀོད་པ་ལགས།། །།
-7-

བརྩེ་ཆེན་འོད་སྣང་ལས། གྲགས་ཆེན་ལོ་ཙཱ་བའི་གསུང་རབ།
: